Residencia de Señoritas (Madril)

Residencia de Señoritas (Andereñoen Egoitza) 1915ean sortu zen Madrilen, Espainian, emakumeentzako unibertsitate-irakaskuntza sustatzeko. Horrelako lehen zentro ofiziala izan zen, Irakaskuntzako Erakunde Librearen esparruan. 

Lehen zuzendaria, 1936 arte, Maria de Maeztu euskal hiritar pedagogoa izan zen. Arrakasta handia izan zuen, hala hasi zen hogeita hamar egoiliarrekin eta berrehun eta laurogeita hamazazpira iritsi zen 1935ean. Esperientzia Espainiako Gerra Zibilarekin amaitu zen, 1939an.https://ortegaygasset.edu/legados/residencia-de-senoritas/ Andereñoen Egoitzako aretoetan Lyceum Club Femenino eta Asociación Universitaria Femenina sortu ziren.https://www.residencia.csic.es/expomujeres/expo02.htm

 Historia 
Andereñoen Egoitzak 1915eko urrian ireki zituen ateak, lehen urtean 30 ikasle matrikulatuta zeudela. Erakundeak Madrilgo Nazioarteko Institutuari alokatutako hoteletako batean kokatu zen, Madrilgo Fortuny kalean. Hotel horrek hutsik utzi zuen 1910ean sortutako Ikasleen Egoitza edo Residencia de Estudiantes, Hipodromoko Gainetan eraikitzen ari zen konplexu berrira lekualdatzea.Vázquez Ramil, Raquel (2012). Mujeres y educación en la España contemporánea. La Institución Libre de Enseñanza y la Residencia de Señoritas de Madrid. Madril: Akal. ISBN 978-84-460-2920-5. 

Gero eta ikasle gehiago zeudenez, beharrezkoa izan zen taldeka banatzea eta Estudioak Zabaltzeko Batzordeak (JAE) alokatutako zenbait eraikin instalatzea.

Azken aldian — 1933 eta 1939 artean — sakabanatutako talde guztiak bildu ziren, Fortuny finkaren lorategiaren angelu batean eraikitako barne-pabiloia okupatuz (XX. mendearen amaieratik José Ortega y Gasset Fundazioa dago bertan); pabiloia Carlos Arniches Moltó eta Martín Domínguez Esteban arkitektoen diseinuaren arabera altxatua zen.

1936an Gerra Zibila piztu zenean oporretako etenaldiaren ondorioz, Andereñoen Egoitza ia hutsik zegoen. Bere instalazioak ospitale, erizaintza eta umezurztegi gisa erabili ziren orduan. Maria Maeztuk, bestetik, dimisioa aurkeztu eta erbestera abiatu zen. 

Maria de Maezturen ordez Regina Lago García jarri zen. Orduan, Madrilen zeuden egoiliar zaharrek osatutako batzorde batek Ikasleen Egoitzako Emakume Taldearen (GFRE) kudeaketaren ardura beren gain hartu zuen. Idazkaria Esperanza González Ramos izendatu zuten eta batzordekideak Pilar Coll Alas, Teresa Andrés Zamora, Aurora Arnaiz Amigo eta Encarnación Fuyola Miret.https://www.worldcat.org/oclc/1313513817

Proiektuak bi ataletan jarraitu zuen. Lehenengoa Paiportan kokatu zen, non langile gazteak hezkuntza formala izan zezaten prestatzea bilatzen zen eta, 1937ko abenduan, bigarren atal bat ezarri zen Valentzian unibertsitateko ikasleentzat.

Errepublikaren azken asteetan, Maria Moliner, Mercedes Maestre eta Maria Luisa Abad izan ziren proiektuaren arduradunak.

 Ikasleak eta irakasleak 
Ekimenean parte hartu zuten emakumeen artean garaiko ezagunenetarikoak zeuden.https://hiddenarchitecture.net/pavilion-for-residencia-de-senoritas/

 Irakasleak 
 María Goyri 
 María Zambrano
 Dolores Franco Manera
 Victorina Durán 
 Maruja Mallo.

 Kolaboratzaileak 
Aktibitateetan, besteak beste, hauek hartu zuten parte:
 Zenobia Camprubí
 Gabriela Mistral
 Victoria Ocampo
 María Lejárraga, 
 Clara Campoamor 
 Concha Méndez 
 Nieves González Barrio.https://dbe.rah.es/biografias/nieves-gonzalez-barrio

 Ikasleak 
 Juana Moreno
 María Comas Camps 
 Carmen Castilla Polo 
 Margarita de Mayo Izarra
 Carmen Isern
 María García Escalera 
 Rosa Herrera Montenegro 
 Cecilia García de Cosa
 Victoria Kent
 Matilde Huici  
 Elvira Fernández-Almoguerahttp://firgoa.usc.es/drupal/node/50734
 Delhy Tejero
 Josefina Carabiashttp://www.residencia.csic.es/expomujeres/expo02.htm

 Erreferentziak 

 Ikus, gainera 
 Institución Libre de Enseñanza
 Las Sinsombrero
 Lyceum Club Femenino
 Maria de Maeztu

 Kanpo estekak 
 :Residencia de Señoritas. Motor de Igualdad dokumentala.

Kategoria:Chamberí barrutiko eraikinak
Kategoria:Madrilgo Kultura Ondasunak
Kategoria:Espainiako erakundeak
Kategoria:Madrilgo eraikinak
Kategoria:Espainiako hezkuntza
Kategoria:Pedagogia
Kategoria:Institución Libre de Enseñanza
Kategoria:27ko Belaunaldia
Kategoria:Emakumeentzako unibertsitateak
Kategoria:1915 Espainian
Kategoria:Feminismoaren historia